Foilsiú iarratais ar ainm a chlárú de bhun Airteagal 50(2)(a) de Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí

(2022/C 93/09)

Leis an bhfoilseachán seo, tugtar an ceart chun cur i gcoinne an iarratais de bhun Airteagal 51 de Rialachán (AE) Uimh. 1151/2012 ó Pharlaimint na hEorpa agus ón gComhairle (1) laistigh de 3 mhí ó dháta an fhoilseacháin seo.

DOICIMÉAD AONAIR

“Spreewälder Gurkensülze”

Uimh. AE: PGI-DE-02601 – 1 Aibreán 2020

STFC ( ) TGFC (X)

1. Ainm nó ainmneacha TGFC

“Spreewälder Gurkensülze”

2. Ballstát nó tríú tír

An Ghearmáin

3. Tuairisc ar an táirge talmhaíochta nó ar an mbia-earra

3.1. Cineál táirge

Aicme 1.2. Táirgí feola (cócaráilte, saillte, deataithe, etc.)

3.2. Tuairisc ar an táirge a bhfuil an t-ainm dá dtagraítear i bpointe 1 air

Is é atá in “Spreewälder Gurkensülze” táirge muiceola traidisiúnta ó limistéar eacnamaíoch Spreewald. Tá greim docht sa chion feola trua agus bíonn an gircín saillte briosc fiú tar éis an toirceoil a bheith curtha leis. Tá blas maothlach séimhspíosraithe ar an toirceoil féin agus bíonn sí glé. Dá bharr sin, tá struchtúr ar an “Spreewälder Gurkensülze” agus tá cuma bhlasta air, de bhrí gurb é atá ann aspach glé, píosaí feola trua a bhfuil dath na feola orthu agus gircíní glasa picilte. Is é a thuairiscítear go ginearálta gur blas searbh agus milis, agus maothlach, a bhíonn ar an “Spreewälder Gurkensülze”.

Ar na comhábhair tá% 40 % feola cinn muice ar a laghad, móide 10 % muiceola trua ar a laghad agus 7 % “Spreewälder Gurken” ar a laghad. Leanann na píosaí cúcamair de ghreim docht léir a bheith acu sa táirge deiridh. Cé is moite den fheoil cinn muice, is é a bhíonn sa táirge go tipiciúil muiceoil thrua, mar shampla, feoil leicne thrua bhreise ón gceann agus nó feoil ailt coise nó gualainne a bhfuil na féitheoga bainte dí. Leasaítear an fheoil go léir.

Is éard a chiallaíonn an tsonraíocht go bhfuil an cion saille measartha íseal rud a fhágann gur blas feola a bhíonn ar an táirge tríd is tríd. Is féidir comhábhair eile a úsáid san oideas ag brath ar an oideas, lena n-áirítear oinniúin, uisce óil, fínéagar, salann boird, blastanas (piobar, síolta cearbhais nó mustaird) agus nó eastóscán spíosra, siúcra, geilitín inite, aigéadóirí, frithocsaídeoirí, leasaithigh agus oibreáin chobhsaitheacha. Is iad seo a leanas na meánluachanna cothaithe in aghaidh 100 g: níos lú na 13 g saille, carbaihiodráití, arb é atá iontu 8 g siúcra nó níos lú, 9-15 g próitéin agus 2.2 g salainn nó níos lú.

Úsáidtear gircín leachtach (uisce, fínéagar biotáille, siúcra agus salann) chun aspach a ullmhú agus uisce óil chun go mbeidh blas séimh air. Is luach pH idir 3.5 agus 4.7 a bhíonn ann, ag comhfhreagairt do luach aigéadach an leachta gircín. Cuirtear an leacht ón toirceoil bheirithe agus/nó an brat ón bpróiseas beirithe leis an gceann muice agus leis an bhfeoil thrua eile, agus uisce oil agus blastanas mar is infheidhme. San fhoirm ullmhaithe, is lú ná 1 % an aigéadacht iomlán ó fhínéagar coipthe a bhíonn ag “Spreewälder Gurken”. Déantar iad a mhilsiú le siúcra freisin..

3.3. Beatha (maidir le táirgí de thionscnamh ainmhíoch amháin) agus amhábhair (maidir le táirgí próiseáilte amháin)

Ní mór, maidir leis na gircíní, arb iad an comhábhar as a dtagann a saintréith ar leith, iad a bheith comhlíontach le coinníollacha TGFC “Spreewälder Gurken”.

3.4. Céimeanna sonracha sa táirgeadh nach mór a thógáil sa limistéar geografach sainithe

Tarlaíonn na céimeanna táirgthe ar fad sa limistéar geografach sainithe.

Leasaítear agus beirítear feoil éadain an chinn muice agus feoil eile agus ansin gearrtar ina píosaí í agus/nó úsáidtear ina hiomláine sa táirge.

Déantar an t-aspach as uisce óil agus/nó leacht bheirithe na toirceola (bíodh sé léirghlanta nó ná bíodh) nó as an mbrat inar beiríodh an ceann muice nó feoil thrua eile agus/nó geilitín inite chomh maith leis na blastanais eile dá dtagraítear thuas.

Na píosaí cinn muice gearrtha agus na gearrthacha garbha feola trua agus/nó leicne iomlána, cúcamair a chomhlíonann na coinníollacha le haghaidh TGFC “Spreewälder Gurken” agus iad díslithe agus picilte i stoca nach bhfuil aon chomhábhair sholadacha eile ann nó mar “Spreewälder Gurken” atá díslithe go garbh, cuirtear iad leis an aspach ansin agus é fós ina leacht. Cuirtear isteach an leacht gircín ansin agus déantar é a mheascadh, mar aon leis an méid seo a leanas, ag brath ar an oideas: oinniúin ghearrtha, blastanas (e.g. piobar, síolta cearbhais nó mustaird) agus nó eastóscáin spíosra, siúcra, fínéagar, salainn boird agus i gcás inarb infheidhme, aigéadóirí, frithocsaídeoirí, leasaithigh agus oibreáin chobhsaitheacha.

Fágtar an toirceoil lena fuarú ansin.

3.5. Sainrialacha maidir le slisniú, grátáil, agus pacáistiú etc. an táirge dá dtagraíonn an t-ainm cláraithe

—

3.6. Sainrialacha maidir le lipéadú an táirge dá dtagraíonn an t-ainm cláraithe

Leis an lipéadú, ní mór an uimhir aitheantais gnó agus/nó baiscuimhir rialála an mhonaróra, ar féidir le gach monaróir a chur ar fáil.

4. Sainmhíniú achomair ar an limistéar geografach

Is é limistéar eacnamaíoch Spreewald an limistéar geografach. Sa tuaisceart, tá an limistéar comhtheorannach le ceantar tuaithe Dahme-Spreewald ó theorainn cheantar tuaithe Spree-Neisse go teorainn thuaidh Münchehofe agus trasnaíonn sé ceantar tuaithe Dahme-Spreewald fad teorainn thuaidh Münchehofe, Märkisch-Buchholz, Halbe agus Freidorf chomh fada le teorainn thiar cheantar tuaithe Dahme-Spreewald; san iarthar, teorannaítear limistéar eacnamaíoch Spreewald le codanna de theorainneacha cheantair tuaithe Dahme-Spreewald agus Oberspreewald-Lausitz, ó Freidorf go Bronkow; sa deisceart, tá sé comhtheorannach le teorainneacha theas réigiúin riaracháin Calau agus Altdöbern (ceantar tuaithe Oberspreewald-Lausitz) agus réigiúin riaracháin Drebkau agus Neuhausen i limistéar tuaithe Spree-Neeise; san oirthear, teorannaítear limistéar eacnamaíoch Spreewald le teorainneacha thoir réigiúin riaracháin Neuhausen agus Peitz agus teorainn thiar réigiún riaracháin Schenkendöbern (arb í teorainn cheantar tuaithe Spree-Neisse freisin).

5. Nasc leis an limistéar geografach

Is sainbhianna de chuid an réigiúin Spreewald “Spreewälder Gurkensülze” a bhfuil éileamh agus cáil orthu. Maidir leis an nasc sonrach idir an táirge agus an limistéar ina thairgtear é, tagann sin as an gclú ar leith atá air bunaithe ar a thionscnamh sa limistéar i gceist, a bhfuil cáil air mar go gcuirtear gircíní i dtoirceoil agus mar go bhfuil tásc geografach na ngircíní faoi chosaint.

(1) Sainiúlacht an limistéir gheografaigh:

Forbraíodh roinnt sainbhianna ina bhfuil gircíní i limistéar eacnamaíoch Spreewald. Áirítear leo sin táirgí feola traidisiúnta le héifeacht shonrach. Ar na táirgí sin tá “Spreewälder Gurkensülze” atá á tháirgeadh agus á thrádáil i limistéar eacnamaíoch Spreewald ar feadh dhá ghlúin ar a laghad, agus tá taifid ann ina léirítear ina léirítear go raibh táirgeadh ar siúl ó 1955 i leith, lena n-áirítear lena n-áirítear ag an ngnólacht stáit Golßener Fleisch- und Wurstwaren ag an monarcha feola in Cottbus, arb í a bhí ann roimh Golßener Fleisch- und Wurstwaren GmbH.

Murab ionann agus réigiúin eile, is ar limistéar eacnamaíoch Spreewald amháin atá an cháil gircíní a úsáid mar chomhábhar i toirceoil muiceola. Ba mar sin a bhí an cás le linn ré Phoblacht Daonlathach na Gearmáine (GDR), mar a fheictear go háirithe (mar aischonclúid) sna sonraíochtaí fíor-mhionsonraithe de chuid GDR nach bhfuil iontu aon sonraíocht toirceola eile ina bhfuil tagairt do ghircíní mar chomhábhar amhail mar shampla caighdeán GDR TGL 29213/03, Grúpa 17260 Deireadh Fómhair 1974.

(2) Sainiúlacht an táirge:

Tagann saintréith shonrach “Spreewälder Gurkensülze” as an gcion ard feola trua a úsáidtear, (trí úsáid bhreise a bhaint as leicne trua muice agus nó feola ailt coise agus/nó gualainne a bhfuil na féitheoga bainte dí), rud a fhágann go mbíonn blas maothlach milis is searbh air. Anuas air sin, is as na cúcamair atá faoi chosaint TGFC “Spreewälder Gurken”, cúcamair a chuirtear isteach agus iad díslithe nó picilte i stoca gan aon chomhábhair sholadacha leo nó mar ghircíní Spreewälder agus iad gearrtha go garbh, a thagann a shaintréith. Le linn an phróisis lena ndéantar an táirge deiridh “Spreewälder Gurkensülze”, ní thagann athrú ar bhlas sonrach an chomhábhair sin.

(3) Nasc cúisíoch:

Chuaigh an “Spreewälder Gurkensülze” i bhfeidhm ar úsáideoirí deiridh ar fud na Gearmáine mar tháirge a bhfuil éileamh agus cáil air. De réir suirbhé a rinne Ollscoil Humboldt Bheirlín ar thomhaltóirí le linn Sheachtain Ghlas Idirnáisiúnta 2003, inar fhiafraíodh d’fhreagróirí céard iad na sainbhianna agus na sain-ispíní de chuid réigiún Spreewald a raibh eolas acu orthu, ba é “Spreewälder Gurkensülze” an freagra is minice a fuarthas.

As sin go ceann roinnt blianta eile, idir 2006 agus 2019, bhronn Cumann Talmhaíochta na Gearmáine (DLG) 13 bhonn óir, sé bhonn airgid agus dhá bhonn cré-umha ar “Spreewälder Gurkensülze” i bhfoirmeacha éagsúla. Chuir na meáin suim nach beag sa táirge, mar shampla in ailt sa nuachtán “Berliner Zeitung” an 20 Eanáir 1996 agus an 30 Márta 1996, agus tuarascáil sa nuachtán “Lebensmittel Zeitung” dar dáta 15 Aibreán 2005. Bhí breis ag 5 000 amharc ar fhíseán ar Topfgucker-TV, an cainéal Youtube Gearmáinise le haghaidh oidis phroifisiúnta, físeán maidir le “Spreewälder Gurkensülze” agus prátaí friochta agus anlann tartarach leis a ullmhú, agus postáladh oideas le haghaidh “Spreewälder Gurkensülze” ar bhlag “Feine Küche”.

In 2006, mar chuid de chlár LEADER an Aontais Eorpaigh, d’fhoilsigh LAG Spreewaldverein e.V. 10 000 cóip de bhróisiúr ina bhfuil tuairisc ar struchtúr táirgthe agus slabhraí soláthair “Spreewälder Gurkensülze”.

Le blianta beaga anuas leath an limistéar díolacháin ón nGearmáin Thoir go dtí an Ghearmáin ar fad, rud eile a léiríonn an clú agus an tóir atá ar “Spreewälder Gurkensülze”. Tá méadú leanúnach ag teacht ar thábhacht an táirge sa mhargadh. Le linn na tréimhse 2010-2019, tháinig méadú 40 % ar an díolachán.

Tagairt d’fhoilsiú na sonraíochta táirge

https://register.dpma.de/DPMAregister/geo/detail.pdfdownload/41797

(1) IO L 343, 14.12.2012, lch. 1.